**Lisa 1** **– Tehniline kirjeldus**

**Rakvere linnas Seminari tn 9 asuvate mänguvahendite asendamine samaväärsetega**

Tegemist on olemasoleva mänguväljaku rekonstrueerimisega. Mänguväljak vajab mänguvahendite väljavahetamist samaväärsetega, kuna vanad mänguvahendid on amortiseerunud.

Likvideerida: ronilad, kiiged, liivakasti raam, amortiseerunud pingid ja prügikastid ning mädanenud puitprussid, mis toetavad nõva nõlvasid. Kokkuleppel linnaednikuga leiame variandi säilitamisväärsete detailide (nt vedrukiik) uuesti kasutamiseks.

Uute samaväärsete mänguvahendite miinimumnõuded:

**1) Ronimislinnak** NR 1 Vanusegrupp 3+

3 eri kõrgusega platvormi, millest osadel võib olla katus; 2 liumäge h=1,5m ja h=1,2m ; 1 kaldredel; 1 köissild; 1 kaarvõrk; 2 redelit; 1 köisvõrk; 1 tuletõrjuja laskumispost/-trepp; 1 kividega ronimissein.

Mängulinnaku metallosad (redelid, käsipuud jmt) peavad olema roostevabast terasest ja platvormid peavad olema kaetud kulumiskindla plastikkattega või samaväärsega. Platvormide ja piirete puhul võib pakkuda ümbertöödeldud plastist alternatiive (tuua välja eraldi hinnana).

Tugipostid valmistada minimaalselt 95 mm läbimõõduga liimpuitpostidest, mis betoneerida maasse kuumtsingitud või roostevabast terasest maakinnituste abil. Puitosa ei tohi olla kokkupuutes maapinnaga ja seda katva multši/puiduhakkega. Turvaala uuendamise vajadus.

Sobivad tootenäidised <https://www.tiptiptap.ee/toode/mangulinnak-evelin_LM226-1> , <http://www.tommi.ee/toode/mangulinnak-35/> , <https://www.atix.ee/ronilad/wd1454-ronila-wd1454/#WD1454>

**2) Liivakast** 3 x 3m koos mõõtudelt sobiva kattega liivakastile (nt <http://www.tommi.ee/toode/kate-liivakastile-3x3/> või samaväärne) üks äär peab olema fikseeritud liivakasti külge! Liivakast peab olema tehtud ümbertöödeldud plastist või komposiitmaterjalist, mis on faasitud servadega (nt <https://www.atix.ee/hanitr-umbertoodeldud-plastist-tooted-20-aastat-garantiid/wr300300-liivakast-sahara-2-/> , <https://www.atix.ee/hanitr-umbertoodeldud-plastist-tooted-20-aastat-garantiid/sr500500-liivakast-umbertoodeldud-plastist-500-x-500/> või samaväärne). Pealmine äär peab olema pealeistutav.

**3) Liivakopp** – roostevabast metallist pealeistutav mänguvhend, millega saab laps tõsta liiva ühest kohast teise. 360 kraadi ümber oma telje pöörlev (nt <http://www.tommi.ee/toode/liivakopp-2/> või samaväärne). Liivakopa ümber tuleb rajada sobiva suurusega liivaala asendiskeemil toodud näite alusel.

**4) Kiik 1** – väikelastele mõeldud, üks istmetest kindlasti nn korviste, teine kahekohalise kombiistmega (nt vt kombiistet <http://www.tommi.ee/toode/kiik-kanope-2-kohaline-kombiistetavaiste/> või samaväärne). Kiigeraam metallist, kuumtsingitud ja võimalikult lihtne (nt <http://www.tommi.ee/toode/kiik-tommi/> või samaväärne). Kiigealuse turvaala rajamise vajadus.

**5) Kiik 2** - Kiigeraam metallist, kuumtsingitud ja võimalikult lihtne (nt <http://www.tommi.ee/toode/kiik-tommi/> või samaväärne). Istmed alumiiniumsisuga kummist tavaistmed, mis on sobivad ka täiskasvanule (<https://naeruvabrik.ee/e-pood/kummeeritud-curve-xl-kiigeiste/> või samaväärne). Kokku nelja istmeline raam või kaks kahe istmega raami.

**6) Piknikulaud 2tk koos malelauaga** – võimalus õues laua taga istuvaid tegevusi teha (nt <https://www.atix.ee/valimoobel/par1405-anita-picnic-hpl/> või <http://www.tommi.ee/toode/malelaud/> või samaväärne). Lauaplaadil peab olema üks või kaks maleruudustikku. Metall peab olema tsingitud ja pulbervärvitud.

**7) Karussell Supernova** – tasakaaluharjutusteks sobiv suur kaldus pöörlev rõngas, mis treenib tasakaalu- ja ruumitunnet (nt <https://www.atix.ee/karussellid/gxy916-spinner-supernova-gxy916/> või samaväärne). Turvaala uuendamise vajadus.

**8) Pink** – 2tk Twist pink või smaväärne (nt <https://extery.com/wp-content/uploads/2023/11/Extery-Twist-pink_tooteleht.pdf>)

**9) Prügikast** – Extery Trio S1 2tk ja S3 1tk <https://extery.com/tootepered/#trio>

**10) Maastikukujundustööd** – väikelastele mõeldud liivamängualade nõlvadel on mädanenud puitmaterjalist nõlvatõkked, mis tuleb eemaldada. Nõlvad vormistada lauge kaldega murupinnana. Liivakopa juurde liikumiseks tuleb ehitada samasuguse kattega jalgtee jupp nagu olemasolev tee, kopa ümber liivaala. Olemasolev mänguväljaku kooremultšist kate tahab koorimist min 15cm ulatuses ja uuendamist vajalikus mahus. Mahu määravad objektid nr 1, 5 ja 7 (turvaala lahendada ühtse alana).

**11) Puitsild** – pakkuda lahendust olemasoleva puitsilla asendamiseks samaväärsega ja välja tuua hind.

NB! Kõigi mänguväljaku elementide puhul pakkuda naturaalses värvigammas tooteid. Kogu pakutav vahendite valik peab omavahel kokku sobituma. Asendiskeemil toodud mänguvahendite paigutust võib muuta kokkuleppel hankijaga.

Töömahus on ka paigaldatavate atraktsioonide turva-alade loomine (okaspuukooremultši või puiduhakkega, liivaaladel liiv lõimiseteguriga ≤ 3) ja teisaldatavate atraktsioonide lammutamine. Vajalik on vana pinnakattematerjali eemaldamine puindade tasandamiseks ning uue turvaala pinna loomiseks.

Kõik pakutavad mänguväljaku elemendid ja turvaalused peavad rangelt vastama standardile EVS-EN 1176:2008 ja EVS-EN 1177:2008. Pakkuja esitab eelnimetatud standarditele vastavust tõendavate sertifikaatide koopiad, mis on välja antud sõltumatu mänguväljaku elemente sertifitseeriva ettevõtte poolt või esitab tootja vastavusdeklaratsiooni, mis on kinnitatud sõltumatu akrediteeritud katselabori katseraportiga.

Mänguväljaku planeerimisel ja paigaldamisel peab lähtuma heast ehitustavast ja tootja paigaldusjuhendist.

Kõikide elementide kinnitusvahendid peavad olema valmistatud roostevabast terasest, mutrid kaetud ohutute mutrikatetega, postide ja konstruktsioonide sisemus ei tohi olla avatud ilmastikule (postikatted).

Hankija kontrollib mänguvahendite vastavust Euroopa Liidus kehtivatele ohutusnõuetele pakkuja poolt esitatud TÜV sertifikaadi alusel.

Kõikide mänguvahendite kohta esitada pakkumuses pildid ja ehituslikud joonised koos turvaalade suurustega. Pakkumuses näidata vahendite (detailide täpsusega) garantiiaeg.

Hiljemalt peale paigaldustööde valmimist, enne tööde üleandmist-vastuvõtmist tuleb Tellijale üle anda paigaldatud mänguelementide dokumentatsioon s.h. esitada kasutus- ja hooldusjuhised. Sellele järgneb audit vastavuse kontrollimiseks (vastavus standardile EN 1176/ 1177).

Üleandmise ajaks peab turvala kate olema saavutanud oma esmase tiheduse.

Eduka pakkumuse hindamise aluseks on koguhind ja rajamistööde ajakava.